
Ταξινόμηση της ακατέργαστης ξυλείας. 

Ο ΥΠΟΥΡΓΟΣ ΕΜΠΟΡΙΟΥ 
ΚΑΙ ΟΙ ΥΦΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

. α) Των άρθρων 22 παράγραφοι 1 περίπτ. α) και 3 του ν. 992/ 
1979 «Περί οργανώσεως των διοικητικών υπηρεσιών δια την 
εφαρμογήν της Συνθήκης Προσχωρήσεως των διοικητικών υπη¬ 
ρεσιών δια την εφαρμογήν της Συνθήκης Προσχωρήσεως της Ελ- 
■>·? -=,— - Ρ, - ■ « · 


θεσμικών και οργανωτικών θεμάτων» (ΦΕΚ 280 τ.Α’) και 
β) Του άρθρου 1 παρ. 1 και 3 του ν. 1338/1983 «Εφαρμογή 
του κοινοτικού δικαίου» (ΦΕΚ 34 Α’) όπως τροποποιήθηκε και 
συμπληρώθηκε με το άρθρο 6 του ν. 1440/1984 «Συμμετοχή 
της Ελλάδος στο κεφάλαιο, στα αποθεματικά και στις προβλέψεις 
της Ευρωπαϊκής Τράπεζας Επενδύσεων, στο κεφάλαιο της Ευ¬ 
ρωπαϊκής Κοινότητος Άνθρακος και Χάλυβος και του Οργανι¬ 
σμού Εφοδιασμού ΕΥΡΑΤΟΜ» (ΦΕΚ-70 τ.Α') και το άρθρο 7 
του. Ν. 1775/88 «Εταιρείες παροχής επιχειρηματικού κεφα¬ 
λαίου και άλλες διατάξεις» (ΦΕΚ ΙΟΙ/τ.Α’/ 24.5.88). 

2. Την Α 9211/ΔΙΟΝΟΣΕ 1737/3.12.1987 κοινή από¬ 
φαση του Πρωθυπουργού και Υπουργού Εθνικής Οικονομίας 
«Ανάθεση αρμοδιοτήτων στους Υφυπουργούς Εθνικής Οικονο¬ 
μίας» (ΦΕΚ 702 τ.Β’). 

3. Την Α.Π. 260347/16.2.1987 κοινή απόφαση του Πρω¬ 
θυπουργού και του Υπουργού Γεωργίας «Ανάθεση αρμοδιοτήτων 
Υπουργού Γεωργίας στον Υφυπουργό Γεωργίας Κώστα Τσιγα- 
ρίδα» (ΦΕΚ 83 τ.Β’), αποφασίζουμε: 

Άρθρο 1 

(Άρθρο 1 της οδηγίας 68/89/ΕΟΚ) 

Σκοπός - πεδίο εφαρμογής ■ . 

Με την απόφαση αυτή θεσπίζονται διατάξεις ταξινόμησης της 
ακατέργαστης ξυλείας που προορίζεται για εμπορία στη 
χώρα μας και στα άλλα Κράτη μέλη των Ευρωπαϊκών Κοινοτή¬ 
των (Ε.Κ.) ως ακατέργαστη ξυλεία «ταξινομημένη ΕΟΚ», σε 
συμμόρφωση προς την οδηγία αριθ. 68/89/ΕΟΚ του Συμβου¬ 
λίου, της 23ης Ιανουάριου 1968 «Περί προσεγγίσεως των νομο¬ 
θεσιών των Κρατών μελών ως προς την ταξινόμηση της ακατερ- 
γάστου ξυλείας» (Ειδ. Έκδοση 03/τόμος 003/σελ. 13). 

Άρθρο 2 

(Άρθρο 2 της οδηγίας 68/89/ΕΟΚ) 

Για την εφαρμογή της απόφασης αυτής ακατέργαστη ξυλεία 
είναι: 

α) Κορμοί χωρίς κορυφή και κλάδους, 
β) Κορμοί χωρίς κορυφή και κλάδους τεμαχισμένοι, 
γ) Κορμοί χωρίς κορυφή και κλάδους αποφλοιωμένοι, 
δ) Κορμοί χωρίς κορυφή και κλάδους αποφλοιωμένοι και τε¬ 
μαχισμένοι κάθετα προς τον άξονα του κορμού. 

ε) Κορμοί χωρίς κορυφή και κλάδους τεμαχισμένοι κάθετα 

Άρθρο 3 

(Άρθρο 3 της οδηγίας 68/89/ΕΟΚ) 

1. Η ακατέργαστη ξυλεία, κατά την εμπορία της, δεν μπορεί 
να χαρακτηρισθεί ως «Ταξινομημένη ΕΟΚ» παρά μόνο αν έχει 
ταξινομηθεί και σημανθεί σύμφωνα με τις προδιαγραφές τοι πα¬ 
ραρτήματος της απόφασης αυτής. 

2. Οι ονομασίες ταξινόμησης, οι οποίες περιέχονται στο πα¬ 
ράρτημα της απόφασης αυτής, μπορεί να χρησιμοποιούνται μόνο 
σε ακατέργαστη ξυλεία, η οποία έχει ταξινομηθεί σύμφωνα 
με τις αντίστοιχες προδιαγραφές του παραρτήματος της παρού¬ 
σας απόφασης. 

3. Για την εμπορία της ακατέργαστης ξυλείας ως «Ταξινομη¬ 
μένης ΕΟΚ» θα πρέπει να αναφέρεται κατά την δημοπράτησή της 
ή κατ’ άλλο τρόπο διάθεσής της ότι αυτή διατίθεται ως «Ταξινο¬ 
μημένη ΕΟΚ». 

Ειδικά η ξυλεία που μετρείται σε πραγματικά κυβικά μέτρα, 
κατά την διακίνησή της θα συνοδεύεται από πλήρες διαστασίολό- 


Άρθρο 4 

(Άρθρο 4 της οδηγίας 68/89/ΕΟΚ) 

Η χρήση της ταξινόμησης που προβλέπεται από την απόφαση 
αυτή μπορεί να καταστεί, με κοινή απόφαση των ΥπουργώΙν Γε¬ 
ωργίας και Εμπορίου που δημοσιεύεται στην Εφημερίδα της Κυ- 
βερνήσεως, υποχρεωτική για την εμπορία μέρους ή όλης της 
ακατέργαστης ξυλείας της παραγωγής της χώρας μας. 

Άρθρο 5 

(Άρθρο 5 της οδηγίας 68/89/ΕΟΚ) 

Η ταξινόμηση της ακατέργαστης ξυλείας σύμφωνα με την 
απόφαση αυτή γίνεται είτε κατά τις διαστάσεις είτε κατά την 
ποιότητα, όπως προβλέπεται στο Παράρτημα της απόφασής αυ¬ 
τής· 

Άρθρο 6 
Αρμόδια Αρχή 

Αρμόδιες Αρχές για την εφαρμογή της απόφασης αυτής είναι 
οι δασικές υπηρεσίες του Υπουργείου Γεωργίας σε συνεργασία 
και με τις τελωνειακές αρχές, όπου απαιτείται. 


τμήματα. 

1.2.3. Ο όγκος ενός ολοκλήρου τεμαχίου εξευρίσκεται από το 
μήκος και τη διάμετρο, η οποία μετριέται με το φλοιό ή χωρίς αυ¬ 
τόν. Ο όγκος υπολογίζεται κατά προσέγγιση τουλάχιστον δύο δε¬ 
καδικών ψηφίων με χρήση ενός συνήθους πίνακα κυβισμού. 

1.2.4. Η μέτρηση της διαμέτρου στρογγυλοποιείται στο κα¬ 
τώτερο εκατοστόμετρο. Στην περίπτωση που η διάμετρος μετρά- 
ται με το φλοιό, ενεργείται μια λογική μείωση. Η μείωση, η οποία 
γίνεται, μνημονεύεται. 

1.2.5. Σε περίπτωση μετρήσεων μέχρι 19 εκατοστομέτρων, 
συμπεριλαμβανομένων, η διάμετρος χωρίς φλοιό μετριέται με 
μία μόνο μέτρηση, με χρήση ενός δασικού παχύμετρου, όπως ο 
κορμός κείται επί του εδάφους (οριζόντια διάμετρος). 

Στην περίπτωση μετρήσεων άνω των 20 εκατοστομέτρων χω¬ 
ρίς φλοιό, η'διάμετρος καθορίζεται με δύο μετρήσεις καθέτους ή 
μια προς την άλλη (όσο είναι δυνατό κατά τη μέγιστη και ελάχι¬ 
στη διάμετρο). Αν το σημείο το οποίο θα μετρηθεί συμπίπτει με 
τμήμα στο οποίο φύονται,κλάδοι ή με άλλο ακανόνιστο τμήμα του 
κορμού, η διάμετρος ισούται με το μέσο όρο των μετρήσεων που 
έχουν γίνει σε κάθε μια από τις δύο πλευρές και σε ίση απόσταση 
από το σημείο που έπρεπε να μετρηθεί. · 

1.2.6. Η μέτρηση του μήκους στρογγυλοποιείται στο κατώ¬ 
τερο δεκαδικό ψηφίο. Για την τεχνική ξυλεία με διάμετρο στο 
μέσο 20 εκατοστομέτρων ή μικροτέρας χωρίς φλοιό το μήκος 
στρογγυλοποιείται στο κατώτερο ακέραιο ή ήμισυ μέτρο. Αν 
υπάρχει εγκοπή υλοτομίας, το μήκος μετριέται από το μέσο της 
εγκοπής αυτής. 

1.3. Ξυλεία σε χωρικά κυβικά μέτρα. 

1.3.1. Ακατέργαστη ξυλεία, που ο όγκος της εκφράζεται συ¬ 
νήθως σε χωρικά κυβικά μέτρα ονομάζεται ξυλεία σε χωρικά κυ¬ 
βικά μέτρα. 

1.3.2. Ο όγκος της ξυλείας σε χωρικά κυβικά μέτρα προσδιο¬ 
ρίζεται από τις διαστάσεις (μήκος, πλάτος, ύψος) της κάθε στοι¬ 
βάδας, στην οποία η ξυλεία αυτή στοιβάζεται. 

2. ΤΑΞΙΝΟΜΗΣΗ 

2.1. Γενικά 

2.1.1. Η ακατέργαστη ξυλεία μπορεί να ταξινομείται: 

α) Κατά το είδος και την τρέχουσα ονομασία. 

β) Κατά τις διαστάσεις. 

γ) Κατά την ποιότητα. 


Άρθρο 7 
Παράρτημα 

Κατωτέρω παρατίθεται το παράρτημα, το οποίο αποτελεί 
πόσπαστο μέρος της απόφασης αυτής και έχει ως εξής: 

ΠΑΡΑΡΤΗΜΑ 
1. ΜΕΤΡΗΣΗ 

1.1. Γενικά 

1.1.1. Η μέτρηση γίνεται είτε κατ’ όγκο (σε πραγματικά ή 
χωρικά κυβικά μέτρα) είτε κατά βάρος. 

1.1.2. Μόνο το μετρικό σύστημα χρησιμοποιείται για τη μέ¬ 
τρηση. 

1.1.3. Τα όργανα μέτρησης ελέγχονται από τη δασική υπηρε¬ 
σία και διατηρούνται σε καλή κατάσταση. 

1.2. Τεχνική ξυλεία (Ξυλεία μακρού μήκους). 

1.2.1. Η ακατέργαστη ξυλεία, της οποίας ο όγκος εκφράζεται 
συνήθως σε πραγματικά κυβικά μέτρα, καλείται τεχνική ξυλεία. 

1.2.2. Η τεχνική ξυλεία ανώμαλου σχήματος μετριέται κατά 


2.2. Ταξινόμηση βάσει των διαστάσεων. 

2.2.1. Για τη μέτρηση της διαμέτρου και του μήκους προς το 
σκοπό της ταξινόμησης εφαρμόζονται οι περιπτώσεις 1.2.4, 
1.2.5, και 1.2.6. 

2.2.2. Η ταξινόμηση με βάση τις διαστάσεις πραγματοποιεί¬ 
ται, ανεξάρτητα από το μήκος και εφόσον αυτό είναι 2 μ. και άνω * 
σε κλάσεις, σύμφωνα με τη διάμετρο στο μέσο χωρίς φλοιό, κατά 
τις ακόλουθες ονομασίες ταξινόμησης: 


Κλάση Διάμετρος 


Ε0 

Μικροτέρων των 10 εκατοστομέτρων 

Ε1 

10 έως 19 εκατ. 

Ε2 

20 έως 29 εκατ.- 

Ε3 

30 έως 39 εκατ. 

Ε4 

40 έως 49 εκατ. 

Ε5 

50 έως 59 εκατ. 

Ε6 

60 εκατ. και άνω 

2.2.3. Η κλάση Ε0 χαρακτηρίζεται ως πολύ λεπτή ξυλεία. Η 
κλάση Ε1 χαρακτηρίζεται ως λεπτή ξυλεία. Οι κλάσεις Ε2 και 
Ε3 χαρακτηρίζονται ως μέτριου πάχους ξυλεία. Οι κλάσεις Ε4, 


Ε5 και Ε6 χαρακτηρίζονται ως χονδρή ξυλεία. 

2.2.4. Η μακρού μήκους ξυλεία (8 μ. και άνω) δύναται επίσης 
να ταξινομηθεί με βάση το ελάχιστο μήκος και τη ελάχιστη διά¬ 
μετρο χωρίς φλοιό στο λεπτό άκρο, η οποία ανταποκρίνεται σ’ 
αυτό το μήκος, κατά τις ακόλουθες ονομασίες ταξινόμησης: 


Κλάση 

Ελάχιστο μή¬ 
κος ' 

Ελάχιστη διάμετρος 
στο λεπτό άκρο 

Η1 

8 μ. 

10 εκατ. 

Η2 

10 μ. 

12 εκατ. 

Η3 

14 μ. 

14 εκατ. 

Η4 

16 μ. ' 

17 εκατ. 

Η5 

18 μ. 

22 εκατ. 

Η6 

18 μ. 

30 εκατ. 


Κατά παρέκκλιση των διατάξεων της περίπτωσης 1.2.3., η 
διάμετρος του λεπτού άκρου μετριέται μόνο μια φορά. 

2.2.5. Ορισμένα είδη τεχνικής ξυλείας (στύλοι, πάσσαλοι, 
κ.α.) κατατάσσονται σε κλάσεις σύμφωνα με τη διάμετρο μετά 
φλοιού σε απόσταση 1 μέτρου από το παχύ άκρο κατά τις ακόλου¬ 
θες ονομασίες ταξινόμησης: 

Κλάση Διάμετρος 

Ρ1 6 εκατ. και λιγότερο 

Ρ2 7 εκατ. έως 13 εκατ. 

Ρ3 14 εκατ. και άνω 

Ειδικά για τους στύλους η μέτρηση της διαμέτρου θα γίνεται 

άνευ φλοιού. 

2.2.6. Η ξυλεία σε χωρικά κυβικά μέτρα κατατάσσεται σε 
κλάσεις με βάση τη διάμετρο μετά φλοιού στο λεπτό άκρο κατά 
τις ακόλουθες ονομασίες ταξινόμησης: 

Κλάση 

51 στρογγύλια διαμέτρου 3 έως 6 εκατ. (μικρά στρογγύλια). 

52 στρογγύλια διαμέτρου 7 έως 13 εκατ. (στρογγύλια). 

53 στρογγύλια διαμέτρου 14 εκατ. και πλέον και 
σχίζες (χονδρά στρογγύλια και σχίζες). 

Όταν η ξυλεία σε χωρικά κυβικά μέτρα είναι αποφλοιωμένη, 
οι ανωτέρω διάμετροι μειώνονται κατά 1 εκατ. 

2.3. Ταξινόμηση με βάση την ποιότητα. 

2.3.1. Η ταξινόμηση με βάση την ποιότητα λαμβάνει υπόψη τ’ 
ακόλουθα κριτήρια: 

- Καμπυλότητα: Η μέτρηση της καμπυλότητας πραγματο¬ 
ποιείται με διαίρεση του συνολικού βέλους εκπεφρασμένου σε εκ. 
και στο πλησιέστερο εκατοστόμετρο, με την απόσταση που χωρί¬ 
ζει τα δύο άκρα της καμπυλότητας, εκπεφρασμένης σε μέτρα με 
δεκαδικά ψηφία. 

Η καμπυλότητα εκφράζεται σε εκατοστόμετρα ανά μέτρο. 

- Στρεψοϊνία: Η έκταση του ελαττώματος αυτού μετριέται με 
την κατά μέτρον απόσταση, εκπεφρασμένη σε εκατοστόμετρα και 
στο πλησιέστερο εκατοστόμετρο μεταξύ κατεύθυνσης των ινών 
και μιάς ευθείας παράλληλης προς τον άξονα του μακρού ξύλου. 

Η στρεψοϊνία εκφράζεται σε εκατοστόμετρα ανά μέτρο. 

- Πτώση διαμέτρου: Η πτώση διαμέτρου μετριέται με διαί¬ 
ρεση της διαφοράς μεταξύ των διαμέτρων μακράς ξυλείας σ’ ένα 
μέτρο από τα άκρα και αφού μετρηθεί σε εκατοστόμετρα και 
στρογγυλοποιηθεί στο κατώτερο εκατοστό, με την απόσταση, η 
οποία τις χωρίζει, εκπεφρασμένη σε μέτρα με δεκαδικά ψηφία. 

Η πτώση της διαμέτρου εκφράζεται σε εκατοστόμετρα με δε¬ 
καδικά ψηφία, ανά μέτρο. 

- Ρόζοι μη κεκαλυμμένοι, υγιείς (ή καθαροί), αποσυντεθειμέ¬ 
νοι (ή μαύροι). Η διάμετρος των ρόζων μετριέται σε χιλιοστόμε¬ 
τρα κατά την μικρότερη διάστασή τους. 

- Ρόζοι κεκαλυμμένοι, εξογκώματα. 


- Έκκεντρος εντεριώνη. 

- Ξύλο από αντίδραση: Βαρυμορφωμένο, ξύλο εφελκυσμογε- 
νές για τα πλατύφυλλα, ξύλο θλιψιγενές ή ερυθρόχρουν για τα 
κωνοφόρα. 

- Ανωμαλίες περιμέτρου. 

- Ραγάδες δακτυλίου, ραγάδες από ηλεκτροπληξίες, ραγάδες 

παγετού. < 

- Ξυλεία που προέρχεται από ιστάμενα ξηρά δένδρα και ελατ¬ 
τώματα που οφείλονται στην αποξήρανση, σχισμές. 

- Αποχρωματισμοί. 

- Άλλες ζημίες που προκαλούνται από επιβλαβείς οργανι¬ 
σμούς. 

2.3.2. Όταν η ταξινόμηση γίνεται με βάση την ποιότητα, η 
ακατέργαστη ξυλεία κατατάσσεται σε κλάσεις ποιότητας σύμ¬ 
φωνα με τις ακόλουθες ταξινομήσεις: 

Κλάση Α/ΕΟΚ: Ξύλο υγιές, που παρουσιάζει ειδικές ανώτερες 
ιδιότητες, απαλλαγμένο ελαττωμάτων ή με ασήμαντα ελαττώ¬ 
ματα που δεν περιορίζουν τη χρήση του. 

Κλάση Β/ΕΟΚ: Ξύλο συνήθους ποιότητας, στο οποίο περι¬ 
λαμβάνεται και η ξυλεία από ιστάμενα ξηρά δένδρα, παρουσιάζον 
ένα ή περισσότερα από τα ακόλουθα ελαττώματα: Ελαφρά κα¬ 
μπυλότητα και στρεψοϊνία, πτώση διαμέτρου λίγο έντονη, χωρίς 
χονδρούς ρόζους, μερικούς ρόζους υγιείς μικρού ή μέσου μεγέ¬ 
θους, μειωμένο αριθμό ελαττωματικών ρόζων μικρής διάστασης, 
εντεριώνη ελαφρά έκκεντρη, μερικές ανωμαλίες της περιμέτρου ή 
ορισμένα άλλα μεμονωμένα ελαττώματα που αντισταθμίζονται 
από μια γενική καλή ποιότητα. 

Κλάση Γ/ΕΟΚ: Ξυλεία, η οποία λόγω των ελαττωμάτων της 
δεν μπορεί να ταξινομηθεί ούτε στην κλάση Α/ΕΟΚ, ούτε στην 
κλάση Β/ ΕΟΚ, αλλά η οποία εν τούτοις μπορεί να χρησιμοποιη¬ 
θεί για βιομηχανικούς σκοπούς. 

2.3.3. Η τεχνική ξυλεία των κλάσεων ποιότητας Α/ΕΟΚ, Β/ 
ΕΟΚ και Γ/ΕΟΚ πρέπει να φέρει την ένδειξη της κλάσης της 
κατά τρόπο ανεξίτηλο. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 27 Ιουλίου 1988 

Ο ΥΠΟΥΡΓΟΣ 

Ν. ΑΚΡΙΤΙΔΗΣ 

ΟΙ ΥΦΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΓΕΩΡΓΙΑΣ 

Γ. ΠΑΠΑΝΤΩΝΙΟΥ Κ. ΤΣΙΓΑΡΙΔΑΣ 


4 


Αριθ. Γ6α/1724 (2) 

Χορήγηση άδειας άσκησης επαγγέλματος Κοινωνικού Λειτουρ¬ 
γού στη Βασιλική Μαστρογιάννη του Δημητρίου. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 


Με την απόφαση του Υπουργού Υγείας, Πρόνοιας και Κοινω¬ 
νικών Ασφαλίσεων Γ6α/1724/26.7.88 έχει χορηγηθεί στη Βα¬ 
σιλική Μαστρογιάννη του Δημητρίου άδεια άσκησης επαγγέλμα¬ 
τος Κοινωνικού Λειτουργού. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 26 Ιουλίου 1988 

Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

Αριθ. Β2-2157 (3) 

Άδεια παροχής υπηρεσιών στον Αθανάσιο Δερμάνη. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «για τη δομή και 
τη λειτουργία των Ανωτάτων Εκπαιδευτικών Ιδρυμάτων» 07:ως 
συμπληρώθηκε με την παρ. 6 του άρθρου 48 του Ν. 1404/83. 

2. Το αριθμ. 459/2.11.83 Π.Δ. (ΦΕΚ 175/29.11.83 τ.Ά). 

3. Το αριθ. 14874/632/6/87 έγγραφο του Ελεγκτικού Συ¬ 
νεδρίου. 

4. Το αριθ. Γ.8599/17.5.88 έγγραφο του Πανεπιστημίου 
Θεσσαλονίκης, αποφασίζουμε: 

Παρέχουμε άδεια στον Αθανάσιο Δερμάνη Καθηγητή του τμή¬ 
ματος Αγρονόμων και Τοπογράφων Μηχανικών του Πανεπιστη¬ 
μίου Θεσσαλονίκης για να προσφέρει τις υπηρεσίες του ως Γενι¬ 
κός Διευθυντής της Ε.Ρ.Τ. Θεσσαλονίκης για δύο (2) χρόνια από 
10.3.88. Για το σκοπό αυτό του χορηγούμε άδεια απουσίας με 
αποδοχές για τρεις (3) ημέρες ανά εβδομάδα. 

Το σύνολο των αποδοχών και από τις δύο θέσεις δεν μπορ&ι να 
υπερβαίνει σε καμιά περίπτωση το ανώτατο όριο απολαβών του 
άρθρου 6 του Ν. 1256/82. 

Ο ανωτέρω δικαιούται να λαμβάνει το σύνολο των ακαθαρί¬ 
στων αποδοχών που λαμβάνει ως μέλος του ΔΕΠ και τα 3 Λ του 
συνόλου των ακαθαρίστων κάθε φύσης αμοιβών του για την απα¬ 
σχόλησή του στην παραπάνω θέση. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 21 Ιουλίου 1988 

Ο ΥΠΟΥΡΓΟΣ 

ΓΙΩΡΓΟΣ ΠΑΠΑΝΔΡΕΟΥ 


ίτου 

με 

,του 


Αριθ. Ε1/4419 (4) 

Έγκριση της 12/14.6.88 πράξης του Διοικητικού Συμβουλίου 
του Β' Κρατικού Παιδικού Σταθμού Πατρών. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του 3200/55 «περί διοικητικής αποκαταστα- 
σεως», όπως τροποποιήθηκαν μεταγενέστερα. 

2. Την Δ2α/24417/12.8.1986, απόφαση - προκήρυξη 
Υπουργού Υγείας, Πρόνοιας και Κοινωνικών Ασφαλίσεων, 
την οποία προκηρύχτηκε για πλήρωση με επιλογή μια θέση 
Κλάδου ΥΕ1 Μαγείρων με Δ' εισαγωγικό βαθμό στο Β' Κ.Π.Σ 
Πατρών. 

3. Την Δ2α/10812/9.5.1988, απόφαση Υπουργείου 
Υγείας, Πρόνοιας και Κοινωνικών Ασφαλίσεων, με την οποία κυ¬ 
ρώθηκε πίνακας επιλογής που κατάρτισε το Διοικητικό Συμβού¬ 
λιο του Β' Κρατικού Παιδικού Σταθμού Πατρών. 

4. Την 12/14.6.88 πράξη του Διοικητικού Συμβουλίου του 
Β' Κ.Π.Σ. Πατρών, που μας διαβιβάστηκε με το 153/15.6 88 
έγγραφό του, αποφασίζουμε: 

1. Εγκρίνουμε την 12/14.6.88 πράξη του Διοικητικού Συμ¬ 
βουλίου του Β’ Κρατικού Παιδικού Σταθμού Πατρών, με την 
οποία διορίζεται σαυτόν η Νικολίτσα Κόζη στη θέση του Κλάδου 
ΥΕ1 Μαγείρων με Δ’ εισαγωγικό βαθμό. 

2. Εγκρίνουμε τη δημοσίευση περίληψης της παρακάτω πρά¬ 
ξης στην Εφημερίδα της Κυβέρνησης (τεύχος Ν.Π.Δ.Δ.) που θα 
γίνει από το Ίδρυμα, σύμφωνα με το Δ2α/οικ. 24417/12.8}86 


έγγραφο του Υπουργείου Υγείας, Πρόνοιας και Κοινωνικών 
Ασφαλίσεων και θα υπογραφεί από τον Πρόεδρο του Διοικητικού 
Συμβουλίου αυτού. 

Πάτρα, 30 Ιουνίου 1988 

Ο Νομάρχης 
ΔΗΜ. ΠΑΝΤΑΖΗΣ 

- 4 - 

(5) 

Διαπίστωση αριθμού προσωρινών θέσεων ιδιωτικού δικαίου αόρι¬ 
στου χρόνου στη Δ/νση Δασών Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις της παρ. 4 του άρθρου 1 της αριθ. ΔΙΠΙΔ/ 
Φ42/24/11440/31.12.86 κοινής Υπουργικής Απόφασης 
«ρύθμιση θεμάτων προσωπικού Ιδιωτικού δικαίου» που κυρώ¬ 
θηκε με τις διατάξεις του άρθρου 25 του Ν. 1735/87 και συ¬ 
μπληρώθηκε με την αριθ. ΔΙΠΙΔ/ Φ42/63/11056/31.12.87 
(ΦΕΚ 781/31.12.87 τ.Β’) κοινή Υπουργική απόφαση. 

2. Τις διατάξεις του αριθ. 3/84 Π.Δ. (ΦΕΚ 3 τ.Α/84) «μετα¬ 
βίβαση αρμοδιοτήτων στους Νομάρχες σε θέματα κατάστασης 
προσωπικού ιδ. δικαίου. 

3. Την αριθ. 1246/14.7.88 απόφασή μας για την κατάταξη 
προσωπικού ιδιωτικού δικαίου σε προσωρινές θέσεις αορίστου 
χρόνου, αποφασίζουμε: 

Διαπιστώνουμε τον αριθμό των προσωρινών θέσεων ιδιωτικού 
δικαίου αορίστου χρόνου που συστάθηκαν με την παραπάνω από¬ 
φασή μας κατά ειδικότητα ήτοι: 

Μιας (1) θέσής ειδικότητας εργάτη εκτροφείου θηραμάτων. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Βέροια, 14 Ιουλίου 1988 

Ο Νομάρχης 
ΤΑΣΟΣ ΜΠΕΡΕΤΑΣ 

-♦- 

Αριθ. 55934 (6) 

Παραχώρηση οικοπέδου στον Εκπολιτιστικό Σύλλογο Ένωσης 

Ποντίων Πανοράματος χαμ σημείωση μεταβολής στα κτημα- 

τολογικά στοιχεία της Ο.Δ 1938 συν/σμού Πανοράματος. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Β.Δ. 709/70 «περί καθορισμού των δια- 
τηρουμένων υπέρ του Υπουργού και των περιφερειακών αρχών 
διανομαρχιακού επιπέδου του Υπουργείου Γεωργίας αρμοδιοτή¬ 
των κατά την παρ. 1 του άρθρου 1 του Ν.Δ. 532/70». 

. 2. Τις διατάξεις του άρθρου 123 παρ. 10 του Αγροτικού Κώ¬ 
δικα και του άρθρου 5 του Ν.Δ. 3958/59. 

3. Τα έγγραφα με αριθμούς: α) 2459/2.6.88 του Δασαρχείου 
Θεσσαλονίκης που συμφωνεί για την παραχώρηση του 404 οικο¬ 
πέδου 301 τ.μ. στην Ένωση Ποντίων Πανοράματος, β) 2577/ 
6.6.88 της Διεύθυνσης Οικισμού Θεσσαλονίκης, από το οποίο 
προκύπτει ότι δεν έχει αντίρρηση για την παραχώρηση του 404 
οικοπέδου, γ) Φ.9.1/4888/ 3.6.88 του Ελληνικού Οργανισμού 
Τουρισμού ο οποίος δεν έχει αντίρρηση για την συγκεκριμένη πα¬ 
ραχώρηση, δ) 3874/3.6.88 της Εφορίας Προϊστορικών και 
Κλασσικών Αρχαιοτήτων, η οποία συμφωνεί για την παραχώ¬ 
ρηση του 404 οικοπέδου για τη στέγαση των γραφείων τους και 
του λαογραφικού τους Μουσείου, ε) 1749/17.6.88 της Εφορίας 
Βυζαντινών Αρχαιοτήτων Θεσσαλονίκης, η οποία επίσης δεν έχει 

αντίρρηση για την παραχώρηση του οικοπέδου. 

4. Το με αριθμό 6/27.6.88 πρακτικό του Νομαρχιακού Συμ¬ 
βουλίου με το οποίο συμφωνεί για την παραχώρηση του 404 οι¬ 
κοπέδου έκτασης 301 τ.μ., στον Εκπολιτιστικό Σύλλογο Ένωση 
Ποντίων Πανοράματος για τη δημιουργία γραφείων και λαογρα- 
φικού Μουσείου στο Πανόραμα. 

5. Την από 25.5.88 αίτηση της Ένωσης Ποντίων Πανοράμα¬ 
τος για την παραχώρηση του 404 οικοπέδου, αποφασίζουμε: 

Παραχωρούμε, δωρεάν, στον Εκπολιτιστικό Σύλλογο Ένωση 
Ποντίων Πανοράματος το 404 οικόπεδο έκτασης 301 τ.μ. της 
Οριστικής διανομής 1938 συν/σμού Πανοράματος, με σκοπό τη 
δημιουργία γραφείων και λαογραφικού Μουσείου. 

Η απόφαση αυτή έχει θέση οριστικού τίτλου κυριότητας και 
μεταγράφεται ατελώς στα βιβλία μεταγραφών του Υποθηκοφυ¬ 
λακείου Θεσσαλονίκης με την φροντίδα του Συλλόγου, αφού 
προηγουμένως δημοσιευθεί στην Εφημερίδα της Κυβερνή- 
σεως. 

Η παραχώρηση αυτή γίνεται με τον όρο: α) της ανάκλησης σε 
περίπτωση μη πραγματοποίησης σε τακτό χρονικό διάστημα του 
σκοπού για τον οποίο γίνεται η παραχώρηση, β) της μη εκποίη¬ 
σης και γ) της μη αποζημίωσης σε περίπτωση απαλ/σης για δη¬ 
μόσια ωφέλεια. 

Μετά από τα παραπάνω σημειώνουμε και τη μεταβολή στα 
κτηματολογικά στοιχεία της Οριστικής διανομής συν/σμού Πα¬ 
νοράματος έτους 1938 και γράφουμε το 404 οικόπεδο έκτασης 
301 τ.μ. στον Εκπολιτιστικό Σύλλογο της Ένωσης Ποντίων Πα¬ 
νοράματος, για τη δημιουργία γραφείων και λαογραφικού Μου¬ 
σείου στο Πανόραμα. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Θεσσαλονίκη, 7 Ιουλίου 1988 

Ο Νομάρχης 
Γ. ΣΑΒΑΛΑΝΟΣ 

-♦- 

Αριθ. 14348 (7) 

Έγκριση απόφασης Κοινοτικού Συμβουλίου περί ψηφίσεως του 
Ο.Ε.Υ. Κοινότητας Μουλκίου Ν. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρου 12 Ν. 1188/81 «περί κυρώσεως 
του Κώδικα περί καταστάσεως προσωπικού ΟΤΑ». 

2. Την αριθ. 7/88 απόφαση του Κοινοτικού Συμβουλίου περί 
προσαρμογής του Ο.Ε.Υ. της Κοινότητας Μουλκίου στις διατά¬ 
ξεις του Ν. 1586/86. 

3. Τη σύμφωνη γνωμοδότηση του Υπηρεσιακού Συμβουλίου 
του άρθρου 14 του Ν. 1586 που διατυπώθηκε στο αριθ. 4/88 
πρακτικό αυτού, αποφασίζουμε: 

Εγκρίνουμε'την αριθ. 7/88 απόφαση του Κοινοτικού Συμβου¬ 
λίου της Κοινότητας Μουλκίου περί προσαρμογής του Οργανι¬ 
σμού Εσωτερικής Υπηρεσίας της ανωτέρω Κοινότητας, ως κα¬ 
τωτέρω: 

Άρθρο 1 

Η διάρθρωση, οργανική σύνθεση και διαβάθμιση των θέσεων 
του τακτικού προσωπικού της Κοινότητας ορίζεται ως εξής: 

Γ ραμματεία: 

Κατηγορία ΔΕ 

Κλάδος ΔΕΙ Δ/κού 

Δύο (2) θέσεις με βαθμό Γ-Α. 

Κατά τα λοιπά ισχύει ως έχει η αριθ. 7/88 απόφαση του Κοι¬ 


νοτικού Συμβουλίου. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Κόρινθος, 5 Ιουλίου 1988 

Ο Νομάρχης 
ΔΗΜ. ΚΩΤΣΟΠΟΥΛΟΣ 

-♦- ' 

Αριθ. Α.Γ. 7375 (8) 

Διαπίστωση αριθμού προσωρινών θέσεων ιδιωτικού δικαίου αόρι¬ 
στου χρόνου στη Δ/νση Γεωργίας Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ - 
Έχοντας υπόψη: 

1. Τις διατάξεις της παρ. 4 του άρθρου 1 της αριθμ. ΔΙΠΙΔ/ 
Φ.42/24/11440/31.12.86 κοινής Υπουργικής Απόφασης 
«ρύθμιση θεμάτων προσωπικού Ιδιωτικού Δικαίου», που κυρώ¬ 
θηκε με τις διατάξεις του άρθρου 25 του Ν. 1735/87 και συ¬ 
μπληρώθηκε με την αριθ. ΔΙΠΙΔ/ Φ.42/63/11056/31.12.87 
(ΦΕΚ 781/31.12.87 τ.Β') κοινή Υπουργική απόφαση. 

2. Τις διατάξεις του αριθ. 3/84 Π.Δ. (ΦΕΚ 3 τ.Α/84) «μετα¬ 
βίβαση αρμοδιοτήτων στους Νομάρχες σε θέματα κατάστασης 
προσωπικού ιδ. δικαίου». 

3. Τις αριθ. 5347/1.6.88, 5750/9.6.88 και 7340/ 
20.7.88 αποφάσεις μας για την κατάταξη προσ. ιδ. δικαίου σε 
προσωρινές θέσεις αορίστου χρόνου, ήτοι αντίστοιχα, των Ελευ¬ 
θερίου Ε. Αντωνίου ως οδηγού, Αθανασίου Ν. Γιαννόπουλου και 
Ματθαίου Π. Μαυροειδάκου ως εργατών, αποφασίζουμε: 

Διαπιστώνουμε τον αριθμό των προσωρινών θέσεων ιδιωτικού 
δικαίου αορίστου χρόνου που συστάθηκαν με τις παραπάνω απο¬ 
φάσεις μας κατά ειδικότητα ήτοι: 

Ειδικότητες θέσεις 

α. Εργάτες 2 

β. Οδηγοί 1 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

* Καλαμάτα, 20 Ιουλίου 1988 

Ο Νομάρχης 

ΒΑΣ. ΠΕΤΡΟΠΟΥΑΑΚΗΣ 
-♦- 

Αριθ. 17649 (9) 

Τροποποίηση του Ο.Ε.Υ. του Δήμου Λουτροπόλεως Μεθάνων Ν. 

Πειραιά. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις του άρθρ. 12 του Ν. 1188/81. 

2. Την 27/88 απόφαση του Δημοτικού Συμβουλίου Μεθάνων 
περί τροποποίησης του Ο.Ε.Υ. 

3. Το 5/88 πρακτικού του Υπηρεσιακού Συμβουλίου του 
άρθρ. 14 του Ν. 1486/86, αποφασίζουμε: 

Εγκρίνουμε την 27/88 απόφαση του Δημοτικού Συμβουλίου 
Μεθάνων περί τροποποίησης του Οργανισμού Εσωτερικής Υπη¬ 
ρεσίας, ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΛΟΥΤΡΟΠΟΛΕΩΣ ΜΕΘΑΝΩΝ 

Άρθρο 1 

Τις υπηρεσίες του Δήμου συγκροτούν: 

1. Η Γραμματεία. 

2. Οι τεχνικές υπηρεσίες και προϊστάμενος όλων των υπηρε¬ 
σιών είναι ο Δήμαρχος. 


Άρθρο 2 

Οι υπηρεσίες του Δήμου διαρθρώνονται ως εξής: 

1. Το ιδιαίτερο Γραφείο Δημάρχου. 

2. Η Γραμματεία. 

3. Το ανεξάρτητο γραφείο των Τεχνικών Υπηρεσιών 

Ως προϊστάμενοι στη Γραμματεία και στο ανεξάρτητο γραφείο 
των Τεχνικών υπηρεσιών θα ορίζονται από τους κλάδους ΠΕ και 
ΔΕ. 


Άρθρο 3 

Οι θέσεις ολοκλήρου του προσωπικού του Δήμου διαρθρώνο¬ 
νται σε κλάδους και ειδικότητες ως εξής: 

ΤΑΚΤΙΚΟ ΜΟΝΙΜΟ ΠΡΟΣΩΠΙΚΟ 

Α. ΔΙΟΙΚΗΤΙΚΟ ΠΡΟΣΩΠΙΚΟ - ΚΑΤΗΓΟΡΙΑ ΠΕ 
Κλάδος ΠΕΙ Διοικητικών. 

Μία (1) θέση με βαθμούς Γ-Α 


ΚΑΤΗΓΟΡΙΑ ΔΕ 
Κλάδος ΔΕΙ Διοικητικών. 

Έξι (6) θέσεις με βαθμούς Γ-Α. 

Από τις παραπάνω θέσεις οι δύο (2) θα συμπληρωθούν όταν 
λειτουργήσει η Ταμειακή Υπηρεσία του Δήμου μας. 

2. Κλάδος ΔΕ 15 Εισπρακτόρων. 

Μία (1) θέση με βαθμούς Γ-Α. 


ΚΑΤΗΓΟΡΙΑ ΥΕ 

Κλάδος ΥΕ1 Κλητήρων - Θυρωρών - Γεν. καθηκόντών. 
Μία (1) θέση με βαθμούς Δ-Γ. 

Β. ΤΕΧΝΙΚΟ ΠΡΟΣΩΠΙΚΟ 

ΚΑΤΗΓΟΡΙΑ ΔΕ 

1. Κλάδος ΔΕ29 Οδηγών αυτοκινήτων. 

Μία (1) θέση με βαθμούς Γ-Α. 

2. Κλάδος ΔΕ30 Τεχνικών. 

Μία (1) θέση μηχανικού συντηρητού αντλιοστασίων με βαθ¬ 
μούς Γ-Α. 

Μία (1) θέση υδραυλικού με βαθμούς Γ-Α. 


ΚΑΤΗΓΟΡΙΑ ΥΕ 

Κλάδος ΥΕ16 Προσωπικού καθαριότητας κ.λπ. 

Μία (1) θέση εργάτη καθαριότητας με βαθμούς Δ-Γ 

Μία (1) θέση επιμέλειας κήπων και δενδροστοιχιών με 
μούς Δ-Γ. 

Μία (1) θέση εργάτη υπηρεσίας υδρεύσεως με βαθμούς Δ-Γ. 

ΘΕΣΕΙΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 
(ΜΕΡΙΚΗΣ ΑΠΑΣΧΟΛΗΣΗΣ). 

(Άρθρο 258 παρ. 2 και 259 του Ν. 1188/81 και άρθρο 23 
παρ. 35 του Ν. 1735/87.) 

Μία (1) θέση καθαρίστριας Δημοτικού Καταστήματος. 

ΘΕΣΕΙΣ ΠΡΟΣΩΡΙΝΕΣ ΙΔΙΩΤΙΚΟΥ ΔΙΚΑΙΟΥ ΑΟΡΙ¬ 
ΣΤΟΥ ΧΡΟΝΟΥ. 

(Άρθρο 5 Ν. 1476/84.) 


ΤΕΧΝΙΚΟ ΠΡΟΣΩΠΙΚΟ 

Μία (1) θέση υδραυλικού. 

Η παραπάνω θέση του άρθρου 5 του Ν. 1476/84 όταν κενω¬ 
θεί καταργείται και θα καλυφθεί η αντίστοιχη Δημοσίου Δικαίου 
που συστάθηκε για το σκοπό αυτό στον Ο.Ε.Υ. του Δήμου μας. 

Κατά τα λοιπά ισχύει η 27/88 απόφαση του Δημοτικού Συμ¬ 
βουλίου Λουτροπόλεως Μεθάνων. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Πειραιάς, 18 Ιουλίου 1988 
Με εντολή Νομάρχη 
Ο Διευθυντής κ.α.α. 

ΑΙΚ. ΒΥΘΟΥΛΚΑ 


Αριθ. ΕΜ 2117 (10) 

Έγκριση έκθεσης εκτίμησης περιουσιακών στοιχείων Κοινότη¬ 
τας Γαρδικίου Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 


Με την ΕΜ 2092/22.7.88 απόφαση του Νομάρχη Φθιώτι¬ 
δας, εγκρίθηκε η από 19.7.88 έκθεση εκτίμησης, της Εκτιμητι- 
κής Επιτροπής, των περιουσιακών στοιχείων της Κοινότητας 
Γαρδικίου Ν. Φθιώτιδας, η αξία των οποίων εισφέρεται για τη 
σύσταση Κοινοτικής Τουριστικής Επιχείρησης (Κοινοτικός ξενώ¬ 
νας), σύμφωνα με την παρ. 2 του άρθρου 42 του Ν. 1416/84: 

Αξία οικοπέδου: δραχμές 1.920.860. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Λαμία, 25 Ιουλίου 1988 
Με εντολή Νομάρχη 
Ο Προϊστάμενος 
Μ. ΧΑΤΖΗΑΝΤΩΝΙΑΔΗΣ 

-♦- 


Αριθ. 2596 (11) 

Διαπίστωση αριθμού προσωρινών θέσεων ιδιωτικού δικαίου αόρι¬ 
στου χρόνου στη Δ/νση Δασών Ν. Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 


Έχοντας υπόψη: 

1. Τις διατάξεις της παρ. 4 του άρθρου 1 της αριθ. ΔΙΠΙΔ/ 
Φ.42/ 24/11440/31.12.86 κοινής Υπουργικής Απόφασης 
«ρύθμιση θεμάτων προσωπικού Ιδιωτικού Δικαίου», που κυρώ¬ 
θηκε με τις διατάξεις του άρθρου 25 του Ν. 1735/87 και συ¬ 
μπληρώθηκε με την αριθ. ΔΙΠΙΔ/ Φ.42/63/11056/31.12.87 
(ΦΕΚ 781/31.12.87 τ.Β') κοινή Υπουργική απόφαση. 

2. Τις διατάξεις του αριθ. 3/84 Π.Δ. (ΦΕΚ 3 τ.Α/84) «μετα¬ 
βίβαση αρμοδιοτήτων στους Νομάρχες σε θέματα κατάστασης 
προσωπικού ιδιωτικού δικαίου». 

3. Την αριθ. 2524/20.7.88 απόφασή μας για την κατάταξη 
προσ. ιδ. δικαίου σε προσωρινές θέσεις αορίστου χρόνου, αποφα¬ 
σίζουμε: 

Διαπιστώνουμε τον αριθμό των προσωρινών θέσεων ιδιωτικού 
δικαίου αορίστου χρόνου που συστάθηκαν με τις παραπάνω απο¬ 
φάσεις μας κατά ειδικότητα ήτοι: 

Ειδικότητες Θέσεις 

Τεχνίτης Δασ/κών Έργων 1 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Φλώρινα, 20 Ιουλίου 1988 
Ο Νομάρχης 

ΠΑΝΑΓΙΩΤΗΣ ΒΑΣΙΛΕΙΟΥ 
-♦- 

Αριθ. 9197 (12) 

Τροποποίηση συντεταγμένων καθορισμού λατομικών περιοχών 
Νομού Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του Ν. 1428/1984 «Εκμετάλλευση λατο¬ 
μείων αδρανών υλικών και άλλες διατάξεις». 

2. Τη με αριθμό 11-2η/Φ5/οικοθ. 14004/1.10.84 διευκρι¬ 
νιστική εγκύκλιο του Υπουργείου Ενέργειας και Φυσικών Πόρων 
του Ν. 1428/ 84. 

3. Την με αριθμό 18131/21.11.1983 κοινή απόφαση των 
Υπουργών Ενέργειας και Φυσικών Πόρων και Δημοσίων Έργων 
«περί καθορισμού περιοχών εντός του Νομού Χαλκιδικής για 
εγκατάσταση λατομείων αδρανών υλικών χωρίς να απαιτείται 
άδεια εκμεταλλεύσεως». 

4. Την από 30.3.1988 έκθεση της επιτροπής για την χωρο¬ 
ταξική κατανομή της λατομικής περιοχής Αρναίας η οποία προ¬ 
τείνει την τροποποίηση των αζιμουθιακών συντεταγμένων που 
προσδιορίζουν την λατομική περιδχή Αρναίας. 

5. Το 7/17.6.1988 πρακτικό του Νομαρχιακού Συμβουλίου 
Νομού Χαλκιδικής. 

6. Το γεγονός ότι οι τροποποιήσεις στις συντεταγμένες αυτές 
της λατομικής περιοχής Αρναίας κρίνονται αναγκαίες γιατί υλο¬ 
ποιούμενες στο έδαφος δεν ανταποκρίνονται στο υπάρχον λατο¬ 
μείο όπως θα έπρεπε σύμφωνα με το πνεύμα και την περιγραφή 
από την Επιτροπή καθορισμού της λατομικής έκτασης, αποφασί¬ 
ζουμε: 

Διορθώνουμε (τροποποιούμε) την αριθ. 18131/21.11.83 
κοινή απόφαση των Υπουργών Ενέργειας και Φυσικών Πόρων 


(τώρα Βιομηχανίας Ενέργειας και Τεχνολογίας) και Δημοσίων 
Έργων (τώρα ΥΠΕΧΩΔΕ) περί καθορισμού περιοχών εντός του 
Νομού Χαλκιδικής για εγκατάσταση λατομείων αδρανών υλικών 
χωρίς να απαιτείται άδεια εκμεταλλεύσεως ως προς τις αζιμου- 
θιακές συντεταγμένες που αναφέρονται στο Κρατικό τριγωνομε¬ 
τρικό δίκτυο και που προσδιορίζουν τη λατομική περιοχή Αρναίας 
ως ακολούθως: 

Διορθώνουμε στο ορθό και αντί των συντεταγμένων που περι¬ 
γράφουν τη λατομική περιοχή Αρναίας. 


Τ.Σ.1 

X = + 12100 

ψ= _ 26440 

Τ.Σ.22Χ = + 12250 

Ψ= - 26480 

Τ.Σ.3 

X = + 12350 

Ψ= - 26220 

Τ.Σ.4 X = + 12170 

αποφασίζουμε τις: 

Ψ= - 26200 

Α X 

+ 12295,00 

Ψ = - 25735,00 

Β X 

+ 12450,00 

Ψ = - 25785,00 

Γ X 

+ 12425,00 

Ψ = - 25900,00 

Δ X 

+ 12420,00 

Ψ = - 25940,00 

Ε X 

+ 12400’,00 

Ψ = - 25965,00 

Ζ X 

+ 12405,00 

Ψ = - 25985,00 

Η X 

+ 12375,00 

Ψ = - 26045,00 

Θ X 

+ 12330,00 

Ψ = - 26060,00 

I X 

+ 12330,00 

Ψ = - 26035,00 

Κ X 

+ 12270,00 

Ψ = - 25970,00 

Λ X 

+ 12170,00 

Ψ = - 26085,00 

Μ X 

+ 12130,00 

Ψ = - 26030,00 

Ν X 

+ 12140,00 

Ψ = - 26000,00 

Ξ X 

+ 12240,00 

Ψ = - 25955,00 

Ο X 

+ 12250,00 

Ψ = - 25940,00 


Για τις άλλες λατομικές περιοχές ισχύει η κοινή υπουργική 
απόφαση υπ’ αριθμ. 18131/21.11.1983. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Πολύγυρος, 13 Ιουλίου 1988 

Ο Νομάρχης 
ΓΙΩΡΓΟΣ ΚΙΡΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





